Præsentation af Rådgivningshuset et forebyggende tilbud - PDF
Download "Præsentation af Rådgivningshuset et forebyggende tilbud"
1 Præsentation af Rådgivningshuset et forebyggende tilbud NOTAT 17. november 2018 Journal nr A Sagsbehandler SKRAS Navn på tilbud Formål Rådgivningshuset Formålet med Rådgivningshuset er at tilbyde borgere inden for målgruppen en hurtig og forebyggende indsats, som gør dem i stand til at kunne klare sig selv med ingen eller minimal kommunal støtte. Herunder skal Rådgivningshuset bidrage til: At forebygge borgernes problemstillinger vokser sig større, så færre borgere får behov for tilbud efter Lov om Social Service, for eksempel socialpædagogisk støtte eller midlertidige botilbud. At styrke civilsamfundets rolle i at støtte udsatte borgere gennem samarbejde mellem kommunen og frivillige organisationer og foreninger. Succeskriterier At borgerne i Rådgivningshuset oplever hurtig afklaring af udfordringer og virkningsfuld rådgivning og vejledning og støtte. At borgerne oplever, at de med den hjælp de modtager i Rådgivningshuset bliver trygge i at handle selv og dermed i stand til selv at komme videre. Rådgivningshuset skal bidrage til, at færre borgere får behov for socialpædagogisk støtte efter servicelovens 85. Lovgrundlag Rådgivningshuset etableres efter følgende bestemmer i Lov om Social Service: Forebyggelse og tidlig indsats i form af gruppeforløb (servicelovens 82a) individuelle forløb ( 82b) og forløb med frivillige ( 82d). Rådgivning og vejledning efter servicelovens 10 Desuden vil følgende funktioner være tilknyttet tilbuddet: o Opsøgende team efter servicelovens 99 o PSP-samarbejde (politi, social myndighed og psykiatri) og samarbejde om Den Gode Løsladelse. o I en overgangsperiode: Opfølgning på kvindekrisecentre ( 109) og herberger ( 110) samt misbrugsbehandling, herunder visitation til døgnbehandling. Målgruppe Tilbuddet gives til borgere fra 18 år og opefter, der oplever psykiske problemstillinger, udsathed, misbrug eller er i risiko for at udvikle disse problemstillinger.
2 Målgruppen indbefatter ikke borgere, der allerede modtager støtte efter servicelovens 85. Pårørende til en borger, der oplever ovenstående problemer, kan henvende sig for at få råd og vejledning i forhold til muligheder. Indhold Rådgivningshuset er et forebyggende, tværfagligt tilbud. Tilbuddet har fokus på rådgivning og vejledning samt kortere, tidsbegrænsede pædagogiske indsatser, der skal støtte borgere i selv at kunne løse deres udfordringer. Tilbuddet retter sig mod borgere, der har svært ved at klare almindelige dagligdags gøremål og dermed er i risiko for at ende i mere varige problemstillinger. Borgere, der førhen er blevet henvist til Myndighed med henblik på udredning, skal i stedet møde op i Rådgivningshuset med henblik på rådgivning og vejledning eller tidsbegrænsede forløb. Rådgivningshuset er bemandet med socialrådgivere fra modtageteamet i Myndighed, støttekontaktpersoner fra Socialpsykiatrien samt det opsøgende team. På denne måde samles de forebyggende indsatser på det sociale område, hvilket giver mulighed for en tværfaglig og sammenhængende tidlig og forebyggende indsats. Borgere, der oplever ovenstående udfordringer, kan uden forudgående aftale henvende sig i Rådgivningshuset inden for åbningstiden med henblik på en afklaring af udfordringer og mulig støtte til løsning heraf. Rådgivningshuset vil sammen med borgeren og med udgangspunkt i dennes liv og oplevede udfordringer, finde løsningsmuligheder uden tunge procedurer og lange ventetider. Støtte kan gives i form af rådgivning og vejledning eller ved behov i form af kortere pædagogiske forløb i form af gruppeforløb og/eller individuelle netværksforløb på op til 20 uger (se beskrivelse under Beskrivelse af sagsforløb). Efter endt forløb foretages en vurdering af, om borgeren kan have behov for yderligere støtte og skal henvises til Myndighed med henblik på udredning. Værdier Rådgivningshuset bygger på følgende værdier: Det er trygt at komme i Rådgivningshuset, og man bliver mødt med medmenneskelighed og anerkendelse. Man er aldrig gået forkert, når man henvender sig i Rådgivningshuset. Rådgivningshuset tager udgangspunkt i borgeren, dennes oplevelse af sine udfordringer og dennes ressourcer. Borgeren definerer selv egne udfordringer og er aktiv i løsningen af dem. 2/7
3 Åbningstid I åbningstiden vil borgere kunne henvende sig ved at møde fysisk op i tilbuddet. Åbningstiden er fastlagt på baggrund af erfaringer fra andre kommuner med lignende tilbud samt ud fra kommunens åbningstid i Borgercentret. Åbningstiden er følgende: Mandag: Tirsdag: Lukket Onsdag: Torsdag: Fredag: Lukket Uden for åbningstiden vil der foregå individuelle samtaler, gruppeforløb, administrativt arbejde, opfølgning på 109/110, misbrug mv. I kommunens åbningstid vil det være muligt at ringe til Rådgivningshuset. Dog vil borgerne blive motiveret til at møde op, da rådgivning og vejledning samt vurdering af borgernes udfordringer bedst lader sig gøre ved fremmøde. Bemanding Rådgivningshuset vil være bemandet med følgende personale: To socialrådgivere, der kommer fra Myndighed To støttekontaktpersoner, der kommer fra Socialpsykiatrien. Desuden vil det opsøgende team efter servicelovens 99 være tilknyttet Rådgivningshuset. Det opsøgende team består af to støttekontaktpersoner. Rådgivningshuset vil være organisatorisk tilknyttet Myndighed. Placering og indretning Rådgivningshuset er placeret i stueetagen i en villa på Kilde Alle 7 i Frederikssund. Rådgivningshuset er centralt placeret i Frederikssund Kommune med gode transportmuligheder til og fra hele kommunen. Placeringen giver mulighed for diskret henvendelse, og Rådgivningshuset har nogle trygge og imødekommende rammer. Rådgivningshuset består af et modtagelokale, to gruppe-/samtalerum, et mindre samtalerum samt et kontorlokale. Desuden er der adgang til personalerum/spisekøkken, der anvendes af Socialpsykiatrien. Huset har handicaptilgængelighed og handicaptoilet. Beskrivelse af sagsforløb Modtagelokalet indrettes hyggeligt og imødekommende, så det føles som hjemlige rammer. Brugere af Livskilden inddrages i indretningen. Nedenfor er beskrevet eksempler på, hvordan en henvendelse i Rådgivningshuset kan forløbe. Se også flowdiagrammet på sidste side. 1. Samtale ved henvendelse Borgere kommer ind i modtagelokale og modtages af personale. 3/7
4 Hvis der er ventetid tilbydes borger at tage plads i modtageområdet, hvor der vil være kaffe/te og vand. Borger beskriver, hvorfor han/hun er kommet, og hvilke(n) udfordring(er) han/hun ønsker hjælp til. Ud fra borgerens beskrivelse foretager medarbejderen en umiddelbar vurdering af, om borgeren kan hjælpes på vej med enten (2) rådgivning og vejledning eller (3) der skal aftales en ny samtale med henblik på afdækning af udfordringer og løsninger. 2. Rådgivning og vejledning Målgruppe: Borgere med udfordringer, som borgeren umiddelbart selv kan løse med støtte og vejledning til at finde mulige løsninger. Medarbejderen giver i forbindelse med henvendelsessamtalen borgeren vejledning i forhold til at løse dennes udfordring(er). Afhængigt af udfordringen kan det være støtte til at blive klogere på udfordringen og definere løsninger/handlinger. Handlinger kan fx være, at borgeren henvender sig i borgerservice, i banken, frivillige organisationer (fx gældsrådgivningen), andre kommunale tilbud (fx sundhedskurser) eller lignende. Ved behov kan handlingerne skrives ned i samarbejde med borgeren og borgeren tager disse med sig. Der aftales eventuelt et opfølgningsmøde en uge eller to senere. 3. Samtale Målgruppe: Borgere som har brug for en yderligere afdækning for at definere udfordringer, vurderer borgerens egne ressourcer og finde løsninger. Samtalen kan enten foretages umiddelbart i forlængelse af henvendelsessamtalen, eller der kan aftales en ny tid. Samtalen har til formål at afdække udfordring og finde mulige løsninger med borgeren. Samtalen kan udmønte sig i forskellige forløb eller kombinationer heraf: o Rådgivning og vejledning o Netværksforløb (Åben Dialog) o Gruppeforløb (Styr På Livet) Samtalen skal udmønte sig i en plan for borgeren, udarbejdet af borgeren med støtte fra personalet. Planen skal indeholde klare mål og handlinger for borgeren. 4. Forløb Målgruppe: Borgere som vurderes at kunne drage nytte af korte, intensive forløb, som kan støtte borgeren i at kunne imødekomme udfordringer på kort og længere sigt. Forløbene kan indeholde følgende indsatser: Individuelt netværksforløb (Åben Dialog) og/eller gruppeforløb (Styr På Livet) Ud fra en individuel vurdering kan dele eller alle af ovenstående indsatser indgå i et forløb. 4/7
5 Netværksforløb (Åben Dialog) Åben Dialog er en evidensbaseret metode, der har til formål at støtte borgeren i at kunne mestre eget liv ved at tage udgangspunkt i borgerens ønsker og behov og aktivering af borgerens netværk. Metoden går ud på, at borgeren selv inviterer personer fra sit personlige og professionelle netværk med henblik på at afholdelse af netværksmøde, der skal identificere og finde løsninger på borgerens udfordringer. Netværket inddrages således i udfordringer og løsninger og bidrager derigennem til en mere varig løsning på borgerens udfordringer Medarbejderne i Rådgivningshuset modtager i 2019 undervisning i Åben Dialog og vil blive certificerede mødeledere i metoden. Undervisningen og implementeringen af metoden er støttet af Socialstyrelsens Udviklings- og Investeringsprogram (UIP). Gruppeforløb Gruppeforløb vil være baseret på metoder i det eksisterende gruppeforløb Styr På Livet i Socialpsykiatrien. Gruppeforløbet vil være sammensat særligt til målgruppen for Rådgivningshuset. Det vil være opbygget i moduler omkring forskellige temaer. Gruppeforløbet vil have løbende optag, og det vil være muligt kun at deltage i moduler, som har relevans for den enkelte borger. På denne måde sikres fleksibilitet og mulighed for hurtig deltagelse i gruppeforløb. Gruppeforløbene vil foregå i Rådgivningshuset. 5. Afsluttende samtale Efter endt forløb afholdes en afsluttende samtale med borger. Borger enten afsluttes eller henvises videre til Myndighed, hvis der vurderes at være behov for udredning til eventuel yderligere støtte. Rådgivningshuset foretager registrering af besøgene med henblik på at sikre overlevering til Myndighed, udvikling af praksis samt dokumentation af aktivitet, effekt og borgertilfredshed. Samarbejdspartnere Rådgivningshuset har en række samarbejdspartnere i og uden for kommunen. Rådgivningshuset vil være i løbende dialog med disse partnere i forhold til sikre klare snitfalder og samarbejde med henblik på at borgerne oplever sammenhæng mellem Rådgivningshuset og de andre aktører. Samarbejdspartnere, der førhen har henvist borgere til Myndighed for udredning skal i stedet oplyse borgerne om, at de skal henvende sig i Rådgivningshuset med henblik på støtte og rådgivning. Det vil typisk være job- og borgercenter, behandlingspsykiatrien, Familieafdelingen mv. Rådgivningshuset skal også kunne rådgive borgere om eksisterende tilbud og muligheder i og uden for kommunen, fx sundhedskurser, frivillig rådgivning mv. Rådgivningshuset vil samarbejde med frivillige som en integreret del af 5/7
6 tilbuddet. For eksempel ved at tidligere eller nuværende brugere af Livskilden fungerer som værter, der modtager borgere. Rådgivningshuset vil efter etablering igangsætte en proces med involvering af og samarbejde med frivillige. Interne samarbejdspartnere: Jobcenter Borgercenter Ungekontakten Center for Familie og Rådgivning Sundhed Kultur og Fritid Eksterne samarbejdspartnere: Novavi Behandlingspsykiatrien Frivillige foreninger/organisationer Op til åbningen af Rådgivningshuset, vil der blive informeret om tilbuddet i offentligheden, og oplysninger om åbningstid og målgruppe for tilbuddet med videre vil blive lagt på kommunens hjemmeside. 6/7
7 Flowdiagram for sagsforløb i Rådgivningshuset
Introduktion til Socialpsykiatrien. Center for Voksenstøtte og Rehabilitering
Introduktion til Socialpsykiatrien Center for Voksenstøtte og Rehabilitering Organisering Tilbud Socialpædagogisk støtte i form af gruppeforløb efter servicelovens 85 Socialpædagogisk støtte til borgere
Notat: Ny støttemodel på socialområdet Kvalitetsstandard for bostøtte og åben råd og vejledningsforløb til borgere i eget hjem.
24. januar 2017 Høringssvar fra Myndighed, Center for særlig social indsats Notat: Ny støttemodel på socialområdet 2016. Kvalitetsstandard for bostøtte og åben råd og vejledningsforløb til borgere i eget